ગુરુવારે વહેલી સવારે ઇન્કમટેક્સ રાજકોટ રેન્જ દ્વારા પુરા હોમવર્ક સાથે ૨૦૦ ચુનંદા અધિકારીઓના કાફલાને સાથે રાખી મોરબીના કોરલ અને કૅપશન ગ્રુપ ઉપર રીતસરની તવાઈ ઉતરતા મોરબી જ નહીં બલ્કે દેશભરમાં ઇન્કમટેક્સના આ દરોડાથી ખળભળાટ મચી ગયો છે, સૌરાષ્ટ્ર અને મોરબીના સૌથી મોટા કહી શકાય તેવા આ દરોડાની કાર્યવાહી ૪૮ કલાક બાદ પણ મેરેથોન દોડની જેમ ચાલુ છે અને આ અડતાલીસ કલાકના સમયગાળામાં ઇન્કમટેક્સ વિભાગે ૪.૮ કરોડની રોકડ રકમ જપ્ત કરવાની સાથે ૨૬ બેન્ક લોકર સીલ કરી દીધા છે અને આ લોકર ખીલે ત્યારે મોટો ખજાનો ખુલ્લે તેમ હોવાની શક્યતા ઇન્કમટેક્સના ટોચના સૂત્રો જણાવી રહ્યા છે.